ai4bharat/Pralekha huggingface dataset:
குடியரசுத் தலைவர் செயலகம்
நேபாள பிரதமர் குடியரசுத்தலைவர் திரௌபதி முர்முவுடன் சந்திப்பு
இந்திய குடியரசுத்தலைவர் திருமதி திரௌபதி முர்முவை நேபாள பிரதமர் திரு. புஷ்ப கமல் தஹால் ‘பிரசந்தா’ இன்று  ராஷ்டிரபதி பவனில் நேரில் சந்தித்தார்.
நேபாளத்தின் பிரதமராக பதவியேற்றதற்கு பிரதமர் பிரசாந்தாவிற்கு குடியரசுத்தலைவர் வாழ்த்து தெரிவித்தார். அவரது இந்திய வருகை இரு நாடுகளுக்கும் இடையிலான பிணைப்பை மேலும் வலுப்படுத்தும் என்று அவர் நம்பிக்கை தெரிவித்தார்.
இந்தியா-நேபாள இருதரப்பு ஒத்துழைப்பு அண்மை ஆண்டுகளில் வலுப்பெற்று வருவதாக குடியரசுத்தலைவர் திரௌபதி முர்மு குறிப்பிட்டார். கொரோனா தொற்றுநோயின் கடினமான காலங்களிலும் இரு நாடுகளுக்கு இடையிலான வர்த்தகம் பராமரிக்கப்பட்டது.
இந்தியா நேபாளத்திற்கு எப்போதும் முன்னுரிமை அளிப்பதாகவும், இரு நாடுகளுக்கு இடையிலான வளர்ச்சி-ஒத்துழைப்பை மேலும் மேம்படுத்த இந்தியா எதிர்நோக்கியுள்ளதாகவும் குடியரசுத்தலைவர் திரௌபதி முர்மு கூறினார்.
மேலும் விபரங்களுக்கு இந்த ஆங்கில செய்திக்குறிப்பைக் காணலாம் : https://pib.gov.in/PressReleasePage.aspx?PRID=1929110
அறிவியல் மற்றும் தொழில்நுட்பத்துறை
நானோ மெக்கானிக்கல் சோதனைத் தொழில்நுட்பத்தின் துல்லியத்தையும் நுட்பத்தையும் மேம்படுத்த இந்திய விஞ்ஞானி புதிய முறையை உருவாக்கியுள்ளார்
பொருட்களின் நானோ மெக்கானிக்கல் பண்புகளை மிக நுண்ணிய அளவீடுகளில் அதிக துல்லியத்துடனும் நுட்பத்துடனும் சோதிக்கும் ஒரு புதிய முறையை இரண்டு சர்வதேச நிறுவனங்களுடன் இணைந்து இந்திய விஞ்ஞானி ஒருவர் உருவாக்கியுள்ளார்.
நானோ ஐடெண்ட்டேஷன் தொழில்நுட்பம் அல்லது மெக்கானிக்கல் வலிமையின் சோதனை என்று அழைக்கப்படும் இப்புதிய முறை துல்லியத்தையும் நுட்பத்தையும் கணிசமாக மேம்படுத்துவது மட்டுமின்றி, மிக அதிக விகிதங்களில் சோதனை செய்ய உதவுகிறது, இதனால் செயல்திறன் எளிதாகிறது.
ஒரு மனித முடியின் விட்டத்தில் 1/100 என்ற வரிசையில் இருக்கும் நானோ அளவீடுகளில் வழக்கமான சோதனை முறைகள் எப்போதும் சாத்தியமில்லை என்பதால், நானோ ஐடெண்ட்டேஷன் நுட்பம் 1980 களில் டாக்டர் வாரன் ஆலிவர் , டாக்டர் ஜான் பெத்திகா  ஆகியோரால் கண்டுபிடிக்கப்பட்டது. மேலும் பகுப்பாய்வு செயல்முறை டாக்டர் வாரன் ஆலிவர் மற்றும் டாக்டர் ஜார்ஜ் பார்  ஆகியோரால் முன்மொழியப்பட்டது, அறிவியல் ஆராய்ச்சியின் பரந்த பகுதியில் இது ஒரு பெரிய தாக்கத்தை ஏற்படுத்தியது. .
மின்னணு சாதனங்கள் மூலம் நம் அன்றாட வாழ்க்கையின் ஒவ்வொரு அம்சத்தையும் எங்கும் ஊடுருவிய செமிகண்டக்டர் சாதனங்கள் மற்றும் கட்டமைப்பு பொருட்களின் வலிமையை அளவிட இந்த நுட்பம் பரவலாகப் பயன்படுத்தப்படுகிறது. புற்றுநோய் செல்களை அடையாளம் காண்பது முதல் ஆழமான விண்வெளியில் விண்கற்கள் எவ்வாறு உருவாகின்றன என்பதை நிறுவுவது வரை பரந்த அளவிலான பயன்பாடுகளுக்கு இந்த நுட்பம் பயன்படுத்தப்படுகிறது.
புதிய முறையை உருவாக்குவதில், ஐதராபாதில் உள்ள துகள் உலோகவியல் மற்றும் புதிய பொருட்களுக்கான சர்வதேச மேம்பட்ட ஆராய்ச்சி மையத்தின்  மேம்பட்ட நானோ மெக்கானிக்கல் வகைப்படுத்தல் மையத்தின் டாக்டர் சுதர்ஷன் ஃபானி ஆகியோர், கே.எல்.ஏவின் டாக்டர் வாரன் ஆலிவர் மற்றும் டெக்சாஸ் ஏ & எம் பல்கலைக்கழகத்தின் பேராசிரியர் ஜார்ஜ் பார் ஆகியோருடன் ஒத்துழைத்தனர்.
நிலக்கரி அமைச்சகம்
ஒட்டுமொத்த நிலக்கரி கையிருப்பு 24.7% அதிகரித்து 88.01 மெட்ரிக் டன்னை எட்டியது
எரிசக்தி பாதுகாப்பை உறுதி செய்வதன் மூலமும், நிலக்கரி உற்பத்தியை அதிகரிப்பதன் மூலமும் 'தற்சார்பு இந்தியா' தொலைநோக்குப் பார்வையை அடைவதில் நிலக்கரி அமைச்சகம் தொடர்ந்து குறிப்பிடத்தக்க முன்னேற்றங்களை அடைந்து வருகிறது. இந்த இலக்குகளை அடைவதற்கான அதன் உறுதிப்பாட்டை எடுத்துக்காட்டும் குறிப்பிடத்தக்க மைல்கற்களை அமைச்சகம் எட்டியுள்ளது. தடையற்ற நிலக்கரி விநியோகத்தைத் தக்கவைப்பதற்கான அமைச்சகத்தின் அர்ப்பணிப்பு உறுதியாக உள்ளது.
23.08.23 நிலவரப்படி சுரங்கங்கள், அனல் மின் நிலையங்கள்  மற்றும் போக்குவரத்து போன்றவற்றில் மொத்த நிலக்கரி இருப்பு நிலை 88.01 மெட்ரிக் டன்னை எட்டியது, இது 23.08.22 அன்று 70.61 மெட்ரிக் டன் கையிருப்புடன் ஒப்பிடும்போது 24.7% கணிசமான அதிகரிப்பைக் குறிக்கிறது. இந்த அதிக நிலக்கரி இருப்பு நிலை நிலக்கரி அமைச்சகத்தால் போதுமான அளவு நிலக்கரி விநியோகத்தை பராமரிக்கும் உறுதிப்பாட்டைக் குறிக்கிறது.
கூடுதலாக, கோல் இந்தியா நிறுவனத்தின்  பிட்ஹெட் நிலக்கரி கையிருப்பு 23.08.23 நிலவரப்படி 46.13 மெட்ரிக் டன்னாக உள்ளது, இது 23.08.2022 அன்று 31.70 மெட்ரிக் டன் இருப்புடன் ஒப்பிடும்போது 45.5% வளர்ச்சி விகிதத்தைக் காட்டுகிறது. இந்த மேல்நோக்கிய போக்கு பயனுள்ள பங்கு மேலாண்மை உத்திகள் மற்றும் செயல்பாட்டு செயல்திறனை எடுத்துக்காட்டுகிறது.
மின்சாரத் துறைக்கு நிலக்கரி அனுப்புவதைப் பொறுத்தவரை, 23.08.2023 நிலவரப்படி, 2023-24 நிதியாண்டின் ஒட்டுமொத்த சாதனை 307.97 மெட்ரிக் டன்னாக இருந்தது, இது முந்தைய ஆண்டின் இதே காலத்துடன் ஒப்பிடும்போது 5.6% குறிப்பிடத்தக்க வளர்ச்சி விகிதத்தைப் பதிவு செய்தது, இது மின்துறையின் எரிசக்தி தேவைகளைப் பூர்த்தி செய்ய நிலக்கரியின் நிலையான விநியோகத்தை உறுதி செய்தது.
ஒட்டுமொத்தமாக, 2023-24 நிதியாண்டிற்கான ஒட்டுமொத்த நிலக்கரி உற்பத்தி குறிப்பிடத்தக்க வளர்ச்சியைக் கண்டுள்ளது, 23.08.2023 வரை 340.31 மெட்ரிக் டன் உற்பத்தியுடன், முந்தைய ஆண்டின் 307.92 மெட்ரிக் டன் முதல் 23.08.22 வரை 10.52% வளர்ச்சி விகிதத்தைக் குறிக்கிறது. மேலும், ஒட்டுமொத்த நிலக்கரி அனுப்புதல் கணிசமான அதிகரிப்பைக் கண்டுள்ளது, இது 23.08.2023 வரை 371.11 மெட்ரிக் டன்னை எட்டியுள்ளது. இது முந்தைய ஆண்டு 23.08.22 வரை 338.66 மெட்ரிக் டன் ஏற்றுமதியுடன் ஒப்பிடும்போது 9.58% பாராட்டத்தக்க வளர்ச்சி விகிதத்தைக் குறிக்கிறது.
உள்நாட்டு நிலக்கரி உற்பத்தி திறன்களை மேம்படுத்த துல்லியமான திட்டமிடல் மற்றும் திறமையான செயலாக்கம் மூலம் நிலக்கரி துறையில் நிலையான வளர்ச்சியை ஊக்குவிக்க தேவையான அனைத்து நடவடிக்கைகளையும் நிலக்கரி அமைச்சகம் எடுத்து வருகிறது. இந்த முயற்சிகள் நாட்டின் அதிகரித்து வரும் எரிசக்தி தேவைகளை பூர்த்தி செய்வதில் மின் துறையை வலுப்படுத்துவதை நோக்கமாகக் கொண்டுள்ளன.
பொருளாதார விவகாரங்களுக்கான மத்திய அமைச்சரவைக் குழு
2019 ஆகஸ்ட் 1 முதல் 2020 ஜூலை 31 வரையிலான ஓராண்டு காலத்திற்கு 40 லட்சம் மெட்ரிக் டன் சர்க்கரை இருப்பை உருவாக்க மத்திய அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு, கீழ்க்காணும் யோசனைகளுக்கு ஒப்புதல் அளித்துள்ளது:
- ஓராண்டுக்கு 40 லட்சம் மெட்ரிக் டன் சர்க்கரை கையிருப்பை உருவாக்குவது, இதற்கு அதிகபட்சம் ரூ.1,674 கோடி செலவாகும் என மதிப்பிடப்பட்டுள்ளது. இருப்பினும் சந்தை விலை, சர்க்கரையின் இருப்பு ஆகியவற்றின் அடிப்படையில் இதனை எந்த நேரத்திலும் திரும்பப் பெறுவதற்கு / திருத்தம் செய்வதற்கு மத்திய உணவு மற்றும் பொது விநியோகத்துறை பரிசீலனை செய்யலாம்.
- இந்தத் திட்டத்தின் கீழ் 3 மாதங்களுக்கு ஒருமுறை சர்க்கரை ஆலைகளுக்கு நிதி வழங்கப்படும். கரும்புக்கான நிலுவைத் தொகை இருந்தால் அது விவசாயிகளின் வங்கிக் கணக்கில் ஆலைகள் சார்பாக நேரடியாக செலுத்தப்படும். எஞ்சியத் தொகை ஏதாவது இருப்பின், அது ஆலையின் கணக்கில் வரவு வைக்கப்படும்.
-----
(Visitor Counter : 106
மனித வள மேம்பாட்டு அமைச்சகம்
யுவா-இளம் எழுத்தாளர்களை வழிநடத்தும் பிரதமரின் திட்டம் அறிமுகம்
வாசிப்பு, எழுத்து மற்றும் நாட்டில் புத்தகக் கலாச்சாரத்தை ஊக்குவிக்கும் வகையிலும், இந்தியா மற்றும் இந்திய எழுத்துக்களை சர்வதேச அளவில் எடுத்துரைக்கவும், இளம் மற்றும் வளர்ந்து வரும் எழுத்தாளர்களுக்குப் பயிற்சி அளிக்கும் யுவா- இளம் எழுத்தாளர்களை வழிநடத்தும் பிரதமரின் திட்டத்தை கல்வி அமைச்சகத்தின் உயர் கல்வித் துறை இன்று அறிமுகப்படுத்தியது.
யுவா  திட்டத்தின் அறிமுகம், இந்தியாவின் விடுதலைப் போராட்டம் பற்றி எழுதுமாறு இளம் எழுத்தாளர்களை ஊக்குவிக்கும் பிரதமரின் தொலைநோக்குப் பார்வையை நிறைவேற்றும் முயற்சியாகும். இந்திய சுதந்திரத்தின் 75-வது ஆண்டைக் கொண்டாடவிருக்கும் தருணத்தில், விடுதலைப் போராட்ட வீரர்கள், சுதந்திரத்துடன் தொடர்புடைய நிகழ்வுகள் போன்றவைப் பற்றி எழுதுமாறு ஜனவரி மாத மனதின் குரல் நிகழ்ச்சியில் பிரதமர் திரு நரேந்திர மோடி வலியுறுத்தியிருந்தார்.
கல்வி அமைச்சகத்தின் கீழ் அமல்படுத்தும் முகமையாக செயல்படும் நேஷனல் புக் டிரஸ்ட், பகுதி வாரியான இந்த திட்டத்தின் செயல்பாடுகளை உறுதி செய்யும். இந்தத் திட்டத்தின் கீழ் வெளியிடப்படும் புத்தகங்களை நேஷனல் புக் டிரஸ்ட் வெளியிடுவதுடன், ஒரே பாரதம் உன்னத பாரதம் திட்டத்தை ஊக்குவிக்கும் வகையில் பல்வேறு இந்திய மொழிகளில் புத்தகங்கள் மொழிபெயர்ப்பும் செய்யப்படும்.
இந்தத் திட்டத்தின் முக்கிய அம்சங்கள்:
• அகில இந்திய அளவில் https://www.mygov.in/ என்ற இணையதளம் வாயிலாக ஜூன் 1 முதல் ஜூலை 31-ஆம் தேதி வரை நடைபெறும் போட்டிகளில் மொத்தம் 75 எழுத்தாளர்கள் தேர்வு செய்யப்படுவார்கள்.
• வெற்றியாளர்கள், ஆகஸ்ட் 15, 2021 அன்று அறிவிக்கப்படுவார்கள்.
• பிரபல எழுத்தாளர்களும், வழிகாட்டிகளும், இளம் எழுத்தாளர்களுக்குப் பயிற்சி அளிப்பார்கள்.
• அவர்களது வழிகாட்டுதலின்படி, டிசம்பர் 15-ஆம் தேதிக்குள் படைப்புகள் வெளியீட்டிற்குத் தயார் செய்யப்படும்.
• இவ்வாறு வெளியிடப்படும் புத்தகங்கள், தேசிய இளைஞர் தினமான 2022, ஜனவரி 12 அன்று அறிமுகப்படுத்தப்படும்.
• இந்தத் திட்டத்தின் கீழ் ஒரு எழுத்தாளருக்கு ஆறு மாத காலத்திற்கு ஒரு மாதம் வீதம் மொத்தம் ரூ. 50,000 ஊக்கத் தொகையாக வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1722644
-----
(Visitor Counter : 420
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 184.52 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 13,445 கொவிட் சிகிச்சை பெறுபவர்கள் 0.03%ஆக உள்ளனர்.
குணமடைந்தோர் விகிதம் தற்போது 98.76%சதவீதம்
கடந்த 24 மணி நேரத்தில் 1,404 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,92,326 என அதிகரித்துள்ளது.
கடந்த 24 மணி நேரத்தில் 1,260 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.24 சதவீதம் ஆகும்
வாராந்திர பாதிப்பு விகிதம் 0.23 சதவீதம் ஆகும்
இதுவரை மொத்தம் 79.02 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 5,28,021 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1812621
குறு சிறு மற்றும் நடுத்தர தொழில் துறை அமைச்சகம்
அருணாச்சலப் பிரதேச மாணவர்களுக்கு வண்ணமிகு காதி முகக்கவசங்கள்
கொவிட்-19 பொதுமுடக்கத்துக்குப் பின்னர் முதல் முறையாக பள்ளிகளுக்கு செல்லவிருக்கும் அருணாச்சலப் பிரதேசத்தை சேர்ந்த ஆயிரக்கணக்கான மாணவர்கள், மூவண்ண காதி முகக் கவசங்களை அணியவிருக்கிறார்கள்.
நவம்பர் 16-ஆம் தேதியில் இருந்து பள்ளிகளை மீண்டும் திறக்க அருணாச்சலப் பிரதேச அரசு முடிவெடுத்திருக்கும் நிலையில், 60,000 உயர்தர முகக் கவசங்களை காதி மற்றும் கிராமத் தொழில்கள் ஆணையம் மாணவர்களுக்கு வழங்கியுள்ளது.
வடகிழக்கு இந்தியாவில் உள்ள ஒரு மாநில அரசு, இந்தளவு அதிகமான எண்ணிக்கையில் காதி முகக் கவசங்களை வாங்குவது இதுவே முதல் முறையாகும். நவம்பர் 3 அன்று கொள்முதல் உத்தரவு வழங்கப்பட்ட நிலையில், அவசரத் தேவையைக் கருத்தில் கொண்டு ஆறே நாட்களில் காதி மற்றும் கிராமத் தொழில்கள் ஆணையம் முகக் கவசங்களை விநியோகித்தது.
முகக் கவசங்கள் சரியான நேரத்தில் சென்றடைவதை உறுதி செய்வதற்காக, அவற்றை விமானம் மூலம் காதி மற்றும் கிராமத் தொழில்கள் ஆணையம் அனுப்பி வைத்தது.
பருத்தியால் செய்யப்பட்ட, இரண்டு அடுக்குகள் கொண்ட, மூவண்ண முகக் கவசங்களை அவற்றின் மீது தனது இலச்சினையைப் பதித்து அருணாச்சலப் பிரதேச அரசுக்கு காதி மற்றும் கிராமத் தொழில்கள் ஆணையம் வழங்கியுள்ளது. மூவண்ணத்தில் உள்ள முகக் கவசங்கள் தேசிய உணர்வை மாணவர்களிடையே விதைக்கும்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1671399
புள்ளியியல் மற்றும் திட்ட அமலாக்கம் அமைச்சகம்
“புள்ளியியல் தினம்” 29 ஜுன், 2019 அன்று கொண்டாடப்படுகிறது
அன்றாட வாழ்வில் புள்ளியியலின் பயன்பாடு குறித்து பிரபலப்படுத்தவும், கொள்கைகளை வகுப்பதில் புள்ளியியல் எவ்வாறு பயன்படுகிறது என்பது குறித்து பொதுமக்களிடம் விழிப்புணர்வை ஏற்படுத்தும் நோக்கிலும், மத்திய அரசு புள்ளியியல் தினத்தை கொண்டாடி வருகிறது. தேசிய அளவில் கொண்டாடப்படும் சிறப்புவாய்ந்த நிகழ்ச்சிகளில் ஒன்றாக இந்நாள் இடம்பெறுவதுடன், தேசிய புள்ளியியல் நடைமுறையை உருவாக்கி, இத்துறைக்கு அளப்பரிய பங்களிப்பை வழங்கிய பேராசிரியர் பி.சி. மஹாலனோபிஸ்-ஐ சிறப்பிக்கும் விதமாக, அவரது பிறந்த நாளான ஜுன் 29-அன்று கொண்டாடப்படுகிறது.
இந்நாளை குறிக்கும் விதமாக, நாடுமுழுவதும் பல்வேறு தொடர் நிகழ்ச்சிகளுக்கு ஏற்பாடு செய்யப்பட்டுள்ளது. 29 ஜுன், 2019 அன்று புதுதில்லி விஞ்ஞான் பவனில் நடைபெறவுள்ள முக்கிய நிகழ்ச்சிக்கு மத்திய புள்ளியியல், திட்ட அமலாக்கம் மற்றும் திட்டத்துறை இணையமைச்சர்  ராவ் இந்தர்ஜித்சிங் தலைமை ஏற்கவுள்ளார். மத்திய புள்ளியியல் மற்றும் திட்ட அமலாக்கத்துறையும், இந்திய புள்ளியியல் கழகமும் இணைந்து இந்த நிகழ்ச்சிக்கு ஏற்பாடு செய்துள்ளன. பிரதமரின் பொருளாதார ஆலோசனைக் குழுத் தலைவர் திரு. விவேக் தேப்ராய், இந்திய புள்ளியியல் கழகத் தலைவர் திரு. பிரவின் ஸ்ரீவஸ்தவா உள்ளிட்டோர் இந்த விழாவில் பங்கேற்கவுள்ளனர்.
புள்ளியியல் துறையில் சிறப்பாக பணியாற்றியவர்களுக்கான பேராசிரியர் சி.ஆர்.ராவ் விருது இந்த விழாவின்போது வழங்கப்படவுள்ளது. புள்ளியியல் தொடர்பான அகில இந்திய போட்டியில் வெற்றிபெறும் முதுநிலை பட்டப் படிப்பு மாணவர்களும் இந்த விழாவில் பரிசு வழங்கி சிறப்பிக்கப்படுவார்கள்.
“நீடித்த வளர்ச்சிக்கான இலக்கு”  என்பதே இந்த ஆண்டு புள்ளியியல் தின கொண்டாட்டத்தின் மையக் கருத்தாக இருக்கும்.
“நீடித்த வளர்ச்சிக்கான இலக்கு” பற்றிய அறிக்கையும், தேசிய குறியீட்டு விதிமுறைகளும் இந்த நிகழ்ச்சியின்போது வெளியிடப்படவுள்ளன.
இதேபோன்று, தேசிய புள்ளியியல் அலுவலகத்தின் கள அலுவலகங்கள், மாநில அரசுகள் மற்றும் பல்கலைக் கழகங்கள் / துறைகளின் சார்பிலும் புள்ளியில் தினத்தை ஒட்டி கருத்தரங்குகள், மாநாடுகள், விவாத அரங்குகள், வினாடி வினா போட்டி, சொற்பொழிவுகள், கட்டுரைப் போட்டி போன்ற பல்வேறு நிகழ்ச்சிகளுக்கு ஏற்பாடு செய்யப்பட்டுள்ளன.
இதுபோன்ற நிகழ்ச்சிகள், பொதுமக்களிடையே, குறிப்பாக, இளைய தலைமுறையினரிடையே சமூக - பொருளாதார திட்டமிடல் மற்றும் கொள்கை வகுத்தல் குறித்து விழிப்புணர்வை ஏற்படுத்த பெரிதும் பயன்படும் என எதிர்பார்க்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 184.06 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 14,307 ஆக குறைந்துள்ளது
இந்தியாவில் தற்போது சிகிச்சை பெறுவோரின் எண்ணிக்கை 14,704 ஆக குறைந்துள்ளது.
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 184.06 கோடிக்கும் அதிகமான  டோஸ்கள் செலுத்தப்பட்டுள்ளன. 2,19,86,205 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 1.60 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 1,594. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,89,004.
இந்தியாவில் கடந்த 24 மணி நேரத்தில் 1,225 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 6,07,987 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 78.91 கோடி . வாராந்திரத் தொற்று 0.23 சதவீதமாக உள்ளது. தினசரித் தொற்று விகிதம் 0.20 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811749
பிரதமர் அலுவலகம்
பாலியில் நடைபெறும் ஜி-20 உச்சி மாநாட்டுக்கு இடையே அமெரிக்க அதிபருடன் பிரதமர் சந்திப்பு
பாலியில் நடைபெறும் ஜி-20 நாடுகளின் தலைவர்கள் பங்கேற்கும் உச்சி மாநாட்டுக்கு இடையே, பிரதமர் திரு நரேந்திர மோடியும், அமெரிக்க அதிபர் திரு. ஜோசப் ஆர் பைடனும் சந்தித்துப் பேசினர்.
முக்கியமான மற்றும் வளர்ந்து வரும் எதிர்காலத் தொழில்நுட்பங்களான, மேம்பட்ட கணினி தொழில்நுட்பம், செயற்கை நுண்ணறிவு போன்ற துறைகளில் ஒத்துழைப்பை அதிகரிப்பது உட்பட இந்தியா - அமெரிக்கா இடையே உத்திசார் கூட்டு செயல்பாட்டை தொடர்ந்து அதிகரிப்பது தொடர்பாக அவர்கள் ஆய்வு செய்தனர். குவாட், ஐ2யூ2 போன்ற புதிதாக அமைக்கப்படும் நாடுகளின் குழுக்களில் இந்தியாவிற்கும், அமெரிக்காவிற்கும் இடையில் நெருக்கமான ஒத்துழைப்பு ஏற்பட்டிருப்பது குறித்து அவர்கள் திருப்தி தெரிவித்தனர்.
இரு தலைவர்களும் உலகளாவிய மற்றும் பிராந்திய விவகாரங்களில் முன்னேற்றங்கள் குறித்து விவாதித்தனர். இந்தியா-அமெரிக்கா இடையிலான ஒத்துழைப்பை வலுப்படுத்துவதற்கு தொடர்ந்து ஆதரவு அளித்து வரும் அமெரிக்க அதிபர் திரு ஜோ பைடனுக்கு பிரதமர் திரு. நரேந்திர மோடி நன்றி தெரிவித்தார். இந்தியாவின் ஜி-20 தலைவர் பொறுப்பின் போது இரு நாடுகளும் நெருக்கமான ஒருங்கிணைப்பை தொடர்ந்து பராமரிக்கும் என்றும் பிரதமர் நம்பிக்கை தெரிவித்தார்.
அறிவியல் மற்றும் தொழில்நுட்பத்துறை
கரிமம் பற்றுகை, பயன்பாடு, சேமிப்பு  துறையில், ஆராய்ச்சி மேற்கொள்வதற்கு மத்திய அறிவியல் தொழில் நுட்பத்துறை ஊக்குவிப்பு
கரிமம் பற்றுகை, பயன்பாடு, சேமிப்பு  துறையில், உலக அளவிலான தட்பவெப்ப நிலை மாற்றம் குறித்த பிரச்சினைகளுக்குத் தீர்வு காண்பதற்கான ஆராய்ச்சிகளில் ஈடுபட்டுள்ள ஆராய்ச்சியாளர்கள் தங்களது ஆராய்ச்சியை, தொழில்நுட்பத்தை மேலும் விரைவுபடுத்த ஒரு மிகப்பெரிய வாய்ப்பு இப்போது கிடைத்துள்ளது.
புதுமை இயக்கம்  திட்டத்தின் கீழ் அடையாளம் காணப்பட்டுள்ள, புதுமைச் சவால்களில் ஒன்று தான் சி சி யு எஸ். இந்த எம் ஐ திட்டம் 24 நாடுகளும், ஐரோப்பிய யூனியனும் இணைந்து உலக அளவிலான தூய்மை எரிசக்திப் புதிய கண்டுபிடிப்புக்காக எடுத்துள்ள முயற்சியாகும். இதில் மத்திய அறிவியல் தொழில் நுட்பத்துறை வினையாற்றும் இணையாகும். சி சி யு எஸ் துறையில் எம்ஐ திட்டத்தின்கீழ், 13 நாடுகளுடன் இணைந்து 19 ஆராய்ச்சி வளர்ச்சித் திட்டங்களுக்கு மத்திய அறிவியல் தொழில் நுட்பத் துறை ஏற்கனவே நிதி உதவி அளித்துள்ளது.
தற்போது மத்திய அறிவியல் தொழில் நுட்பத் துறை , சி சி யு எஸ் துறையில், சி சி யு எஸ் தொழில்நுட்பத்தை விரிவுபடுத்துதல்  என்பதன் கீழ் ஏ சி டி உறுப்பு நாடுகளுடன் இணைந்து, இந்திய ஆராய்ச்சியாளர்களிடமிருந்து விண்ணப்பங்களைப் பெற அழைப்பு விடுத்துள்ளது. சி சி யு எஸ் துறையில் சி சி யு எஸ் தொழில்நுட்பத்தை விரைவுபடுத்தும் வகையில், இலக்குகள் கொண்ட புதிய கண்டுபிடிப்புகள் மற்றும் ஆராய்ச்சிப் பணிகளுக்கு திட்ட நிதி உதவி வழங்குவதற்கான முயற்சியாகும் இது. மேலும் விவரங்களுக்கு: https://pib.gov.in/PressReleasePage.aspx?PRID=1647242
சுற்றுச்சூழல் மற்றும் வனத்துறை அமைச்சகம்
பாலைவனமாதல் மற்றும் வறட்சி நாள் - சுற்றுச்சூழல், வனம் மற்றும் பருவநிலை மாற்றத்துக்கான அமைச்சகம் ஏற்பாடு
மத்திய சுற்றுச்சூழல், வனம் மற்றும் பருவநிலை மாற்றத்துக்கான அமைச்சகம் சார்பில், பாலைவனமாதல் மற்றும் வறட்சி தினம் இன்று நடைபெற்றது. மத்திய சுற்றுச்சூழல், வனம் மற்றும் பருவநிலை மாற்றத்துக்கான அமைச்சர் திரு.பூபேந்திர யாதவ் நிகழ்ச்சிக்கு தலைமை தாங்கினார். இந்தியா உள்ளிட்ட உலக நாடுகள் சந்தித்து வரும் சுற்றுச்சூழல் பாதிப்பு மற்றும் பொருளாரப் பிரச்சினைகளில் நிலத்துக்கு உள்ள முக்கியப் பங்கு குறித்த விழிப்புணர்வை ஏற்படுத்துவதற்காக ஆண்டுதோறும் இந்த நிகழ்ச்சி நடத்தப்படுகிறது.
நிலத்தை ஆரோக்கியமானதாகவும், நல்ல விளைச்சலை தரக் கூடியதாகவும் வைத்திருக்க தனிநபர்களையும், குழுக்களையும் ஊக்குவிப்பதை நோக்கமாக கொண்டு இந்த நிகழ்ச்சி நடத்தப்படுகிறது.
நிகழ்ச்சியில் பேசிய அமைச்சர் பூபேந்திர யாதவ், மாசடைந்தள்ள நிலத்தை 2020-ம் ஆண்டுக்குள் மீட்டெடுப்பதை கடமையாக கொண்டு இந்தியா செயல்பட்டு வருவதாக பிரதமர் கூறியதாக தெரிவித்தார். நிலங்களை மறுசீரமைப்பது தொடர்பான செயல்களில் முன்னேற்றம் அடைய இணைந்து பணியாற்றுவதை இந்திய அரசு ஏற்று கொண்டுள்ளதாகவும் அமைச்சர் குறிப்பிட்டார்.
மேலும் விவரங்களுக்கு இதன் ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1834772
பிரதமர் அலுவலகம்
முன்னாள் பிரதமர் சௌத்ரி சரண் சிங் பிறந்தநாளையொட்டி பிரதமர் புகழஞ்சலி செலுத்துகிறார்
முன்னாள் பிரதமர் திரு.சௌத்ரி சரண் சிங், பிறந்தநாளை முன்னிட்டு அவருக்கு பிரதமர் திரு.நரேந்திர மோடி புகழஞ்சலி செலுத்தியுள்ளார்.
“சௌத்ரி சரண் சிங்கின் பிறந்தநாளில் அவரை நினைவு கூர்வோம் பாடுபட்டு உழைக்கும் விவசாயிகளின் உரிமைகளை பாதுகாப்பதில் திரு சரண் சிங் எடுத்த நடவடிக்கைகள் வலுவானவையாகும். விளிம்பு நிலை மக்களின் மேம்பாட்டிற்காக அவர் அயராது உழைத்தார். இந்தியாவின் ஜனநாயக அமைப்பை வலுப்படுத்துவதில் திரு.சரண் சிங்ஜி முன்னிலை வகித்தார்” என்று பிரதமர் தெரிவித்தார்.
தகவல் மற்றும் ஒலிபரப்பு அமைச்சகம்
ஈரோட்டில் இருந்து தாராபுரம் வழியாக பழனி செல்லும் புதிய ரயில் பாதை குறித்து மத்திய இணை அமைச்சர் எல்.முருகன் ரயில்வே அமைச்சருடன் சந்தித்து உரையாடல்
ஈரோட்டில் இருந்து தாராபுரம் வழியாக பழனி செல்லும் புதிய அகல ரயில் பாதை குறித்து, மத்திய தகவல் ஒலிபரப்பு மற்றும் மீன்வளத்துறை, கால்நடை பராமரிப்பு & பால் வளத்துறை இணையமைச்சர் டாக்டர் எல் முருகன் மத்திய ரயில்வே அமைச்சர் திரு.அஷ்வினி வைஷ்ணவ்வை சந்தித்து உரையாடினார்.
மக்களின் ஒட்டுமொத்த வளர்ச்சிக்கும், அப்பகுதியின் விவசாய பொருளாதாரத்தை மேம்படுத்தவும் அகல ரயில் பாதை அமைக்க வேண்டும் என்பது தாராபுரம் மக்களின் நீண்டகால கோரிக்கையாகும்.
வாரணாசியிலிருந்து காஞ்சிபுரம் வழியாக ராமேசுவரத்துக்கு பயணிகள் விரைவு ரயிலை இயக்க வேண்டும் என்றும் டாக்டர் முருகன் கேட்டுக்கொண்டார். இது பாரம்பரிய நகரமான காஞ்சிபுரத்தை, ராமாயணம் சுற்றுலா இணைப்புப்பாதையோடு இணைக்க உதவும். இது உள்நாட்டு சுற்றுலாவை மேம்படுத்தும்.
ரயில்வே அமைச்சர் திருஅஷ்வினி வைஷ்ணவ் இந்த இரண்டு கோரிக்கைகளையும் விரிவாக விவாதித்தார். மேலும், தமிழ்நாட்டின் ரயில்வேத் துறையை மேம்படுத்த தேவையான அனைத்து உதவிகளையும் செய்து தருவதாக உறுதி அளித்துள்ளார்.
பிரதமர் அலுவலகம்
குடியரசுத் தலைவர் திரு ராம்நாத் கோவிந்திற்கு ஏற்பாடு செய்யப்பட்ட பிரிவு உபச்சார விழாவில் பிரதமர் பங்கேற்பு
குடியரசுத் தலைவர் திரு ராம்நாத் கோவிந்திற்கு நாடாளுமன்றத்தில் ஏற்பாடு செய்யப்பட்டிருந்த பிரிவு உபச்சார விழாவில் பிரதமர் திரு நரேந்திர மோடி கலந்து கொண்டார்.
“முன்னதாக இன்று, நாடாளுமன்றத்தில் குடியரசுத் தலைவர் திரு கோவிந்த் அவர்களுக்கு ஏற்பாடு செய்யப்பட்டிருந்த பிரிவு உபசார விழாவில் கலந்து கொண்டேன். அமைச்சர்களும் பல்வேறு கட்சியின் தலைவர்களும் அதில் பங்கேற்றனர்”, என்று பிரதமர் தமது ட்விட்டர் பதிவில் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13.56 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1833666
பிரதமர் அலுவலகம்
கிளாஸ்கோவில் நடைபெற்ற சிஓபி26 உச்சிமாநாட்டில் பிரதமர் மோடி –நேபாள பிரதமர் சந்திப்பு
ஸ்காட்லாந்தின் கிளாஸ்கோ நகரில் நவம்பர் 2, 2021 அன்று நடைபெற்ற பருவ நிலை மாற்றம் தொடர்பான சிஓபி26 உச்சி மாநாட்டில் பங்கேற்ற பிரதமர் திரு. நரேந்திர மோடியும், நேபாள பிரதமர் திரு.ஷேர் பகதூர் டியூபாவும் சந்தித்து பேசினர்.
2. கோவிட்-19 தொற்றுநோய்க்கு எதிராக நடந்து வரும் முயற்சிகள் உட்பட இருதரப்பு ஒத்துழைப்பை மேலும் வலுப்படுத்துவதற்கான வழிகள் குறித்து இரு தலைவர்களும் விவாதித்தனர். இந்தியாவிலிருந்து நேபாளத்திற்கு தடுப்பூசிகள், மருந்துகள் மற்றும் மருத்துவ உபகரணங்களை வழங்குவது, எல்லைகளைத் தாண்டி சரக்குகளின் தடையற்ற பரிமாற்றத்தை உறுதி செய்வது உட்பட கொரோனா நோய் தொற்று காலங்களின்போது இந்தியாவிற்கும் நேபாளத்திற்கும் இடையிலான சிறந்த ஒத்துழைப்பு குறித்து இரு தலைவர்களும் பேசினர். தொற்று நோய்க்குப் பிந்தைய மீட்சி சமயத்திலும் நெருக்கமாக பணியாற்ற இரு தலைவர்களும் ஒப்புக்கொண்டனர்.
3.இந்த ஆண்டு ஜூலை மாதம் நேபாளத்தின் பிரதமராக திரு டியூபா பதவியேற்றபோது, நடைபெற்ற தொலைபேசி உரையாடலுக்குப் பிறகு, பிரதமர் டியூபா மற்றும் பிரதமர் மோடி இடையேயான முதல் சந்திப்பு இதுவாகும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 204.34 கோடி  தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 8,34,167 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,43,989 கொவிட் சிகிச்சை பெறுபவர்கள் எண்ணிக்கை 0.33 சதவிதமாக உள்ளது.
குணமடைந்தோர் விகிதம் தற்போது 98.48 சதவீதம்
கடந்த 24 மணி நேரத்தில் 16,112 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,33,65,890 என அதிகரித்துள்ளது.
கடந்த 24 மணி நேரத்தில் 16,464 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 6.01 சதவீதம் ஆகும்
வாராந்திர பாதிப்பு விகிதம் 4.80 சதவீதம் ஆகும்
இதுவரை மொத்தம் 87.54 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,73,888 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1846834
கப்பல் போக்குவரத்து அமைச்சகம்
பாரதீப் துறைமுகப் பொறுப்புக்கழகத்திற்கு  வழங்கப்பட்டுள்ள அரசுக் கடன்களின் மீதான தண்டவட்டியைத் தள்ளுபடி செய்ய மத்திய அமைச்சரவை ஒப்புதல் வழங்கியுள்ளது.
பாரதீப் துறைமுகப் பொறுப்புக்கழகத்திற்கு  வழங்கப்பட்டுள்ள அரசுக் கடன்களின் மீதான தண்டவட்டியைக் கீழ்க் காணும் முறையில் தள்ளுபடி செய்ய பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக்குழு ஒப்புதல் வழங்கியுள்ளது.
- 31.03.2017 வரையிலான பிபிடி-யின் தண்டவட்டியான ரூ.1,076.59 கோடியும் தள்ளுபடிக்கு ஒப்புதல் வழங்கப்பட்ட காலம் வரையிலான தண்டவட்டித்தொகையும் தள்ளுபடி செய்யப்படுகிறது.
- தண்டவட்டியைத் தள்ளுபடி செய்வதற்கு ஒப்புதல் வழங்கப்பட்ட காலம் வரையிலான தண்டவட்டிக்கு அபராதமாக 0.25% தொகையை விபிடி வழங்கவேண்டும்.
- தள்ளுபடிக்கு ஒப்புதல் வழங்கப்பட்ட காலம் வரை நிலுவையில் உள்ள வட்டியையும், நிலுவையில் உள்ள கடன்தொகையான ரூ.387.74 கோடியையும் திரும்ப செலுத்துவதை பிபிடி தொடங்க வேண்டும். இது 2018-19 மற்றும் 2019-20 ஆகிய ஆண்டுகளில் இரண்டு தவணைகளாக பூர்த்தி செய்யப்பட வேண்டும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 61